jkorsvik/nowiki_second_scrape_merged huggingface dataset:
Sentimentalitet

Sentimentalitet (av latin sentire, «føle, oppleve, sanse») er overdreven følsomhet. Føleriet arter seg ofte ved at en fordyper seg i sine egne følelser og har en tendens til tristhet og svermerisk lengsel. En sentimental person er følelsesstyrt, lettrørt og gråtmild. Også sentimentale fortellinger og kunstverk er prega av lidenskapelig følelsesfullhet. De har ofte sørgelige motiver.


== Sentimentalitet i kunst og kultur ==

Sentimentale filmer, bøker og sanger formidler mer eller mindre triste, patosfylte, svulstige eller søtladne historier og livsfjerne drømmerier der ukompliserte følelser er viktigere enn klar fornuft, refleksjon, vanskelige saksforhold og utvikling. 
I romantikken på 1800-tallet ble utilslørte emosjoner gjerne ansett som en positiv og høyverdig kvalitet, enten føleriet ble uttrykt gjennom personlig oppførsel eller gjennom musikk, diktning, billedkunst eller andre typer framstillinger. 
I dagens kunst og kultur blir et overdrevent og ensidig fokus på følelser ofte vurdert som noe overflatisk, banalt og uekte med liten kunstnerisk interesse, en kritikk som også forekom på 1800-tallet. Inderlig følelsesfullhet er imidlertid vanlig motiv og virkemiddel i triviallitteratur, slagertekster og kitsj, masseprodusert og uproblematisk «liksom-kunst» som appellerer til publikums innlevelse. Et typisk uttrykk for moderne sentimentalitet er countrysanger med enkle, vemodige tekster om sorg og savn. 
Skuespill og fortellinger som uttrykker voldsomme følelser og tar i bruk sterke virkemidler, kan kalles melodramaer, sentimentale, tåredryppende filmer kan kalles tåreperser.


== Liknende begreper ==
Sensitivitet er den oppmerksomme følsomheten hos en person som legger vekt på detaljer og reagerer på nyanser, mens emosjonalitet brukes om en sterk og ofte ubalansert følsomhet. Sentimentalisme er en ånds- og kunstretning som er prega av sentimentalitet.


== Se også ==
Følelser, sanseinntrykk eller bevissthetstilstander av lyst eller ulyst
Emosjoner, følelser, sinnsbevegelser og affekt
Melodrama, drama med musikk eller kunstverk som bruker overdrevne virkemidler og uttrykker voldsomme følelser
Nostalgi, sterk hjemlengsel eller romantisk lengsel etter tidligere tider
Selvmedlidenhet, selvynk
Empati, evnen til å sette seg inn i andres følelser
Romantikk


== Referanser ==


== Eksterne lenker ==
Mer følsom enn de fleste? (Norsk helseinformatikk om lettrørthet og høysensitive mennesker)
En kvindes hemmeligheter

En Kvindes Hemmeligheter (originaltittel: Secrets) er en amerikansk  stumfilm fra 1924 regissert av Frank Borzage med Norma Talmadge og Eugene O’Brien i hovedrollene. Filmens forelegg er Frances Marions teaterstykke Secrets fra 1922. Den ble nyinnspilt i 1933 som lydfilm med Mary Pickford i hovedrollen.
Filmen ble vurdert for norsk sensur 09.09.1924.


== Referanser ==


== Eksterne lenker ==
(en) En Kvindes Hemmeligheter på Internet Movie Database 
(no) En Kvindes Hemmeligheter hos Filmfront 
(nl) En Kvindes Hemmeligheter på MovieMeter 
(en) En Kvindes Hemmeligheter på AllMovie
Aneuthetochorus

Aneuthetochorus er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, lange og slanke, brunlige trebukker. Antennene er litt lengre enn kroppen. Pronotum er lengre enn bredt, nesten sylindrisk. Dekkvingene er jevnbrede, noe tilspissede bak, beina nokså korte med noe klubbeformede lår.


== Utbredelse ==
Slekten er kjent fra Fransk Guyana, Brasil, Ecuador og Bolivia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Ibidionini J. Thomson, 1860
Understammen Compsina Martins, 1970
Slekten Aneuthetochorus Martins, 1968
Aneuthetochorus bivestitus (Martins, 1962)
Aneuthetochorus conjunctus Napp & Martins, 1984
Aneuthetochorus punctatus Martins, Galileo & de-Oliveira, 2009
Aneuthetochorus simplex Martins, 1970


== Kilder ==
Liste over slektene
Katalog med utbredelsesdata Arkivert 2. oktober 2018 hos Wayback Machine.
Bildegalleri Arkivert 11. april 2016 hos Wayback Machine.


== Eksterne lenker ==
(en) Aneuthetochorus i Encyclopedia of Life 
(en) Aneuthetochorus i Global Biodiversity Information Facility 
Aneuthetochorus – detaljert informasjon på Wikispecies 
(en) Hormathus – kategori av bilder, video eller lyd på Commons
Smaragdion

Smaragdion er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
En middelsstor, slank, blank, rødbrun trebukk, dekkvingene metallisk grønnlig skinnende. Antennene er lengre enn kroppen. Pronotum er lengre enn bredt, uten pigger langs kanten, nokså sylindrisk. Dekkvingene er nokså jevnbrede, litt avsmalnende i den bakre delen. Beina er middels lange med fortykkede lår.


== Utbredelse ==
Arten er utbredt i Brasil og Peru.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Ibidionini J. Thomson, 1860
Understammen Tropidina Martins, 1968
Slekten Smaragdion Martins, 1968
Smaragdion viride Martins, 1968


== Kilder ==
Liste over slektene
Katalog med utbredelsesdata Arkivert 2. oktober 2018 hos Wayback Machine.


== Eksterne lenker ==
Bildegalleri over artene Arkivert 11. april 2016 hos Wayback Machine.
(en) Smaragdion i Encyclopedia of Life 
(en) Smaragdion i Global Biodiversity Information Facility 
Smaragdion viride – detaljert informasjon på Wikispecies 
(en) Smaragdion – kategori av bilder, video eller lyd på Commons
Søfferud kraftverk

Søfferud kraftverk er et vannkraftverk ved Randsfjorden i Søndre Land kommune i Innlandet.
Det er et elvekraftverk som utnytter et fall på 120 meter i Åbortjernbekken.
Installert effekt er 20 kW. Årsproduksjon er 0,1 GWh (estimat).
Aggregatet er et Voith fra 1944. Kraftverket er ikke koblet til nettet. Det dekker gårdens behov 6 - 8 mnd i året.
I 1914 ble det første kraftverket oppført. Det var et likestrømsanlegg på 20 kW som var tilknyttet 15 abonnenter på husmannsplassene rundt gården.
Det planlegges et nytt anlegg på 100 kW.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Informasjon fra eier.
Man’s Favorite Sport

Man's Favorite Sport er en sang skrevet av Mercer og Mancini som ble spilt inn og gitt ut på singel med Ann-Margret i 1964.
Dobbeltspalteeksperiment

I moderne fysikk er dobbeltspalteeksperimentet en demonstrasjon at lys og materie kan vise egenskaper av både klassisk definerte bølger og partikler; Dessuten viser det den grunnleggende probabilistiske karakteren av kvantemekaniske fenomener. Forsøket ble først utført med lys av Thomas Young i 1801. I 1927 demonstrerte Davisson og Germer at elektroner viser samme oppførsel, og det er senere blitt utvidet til atomer og molekyler.
Thomas Youngs eksperiment med lys var en del av klassisk fysikk lenge før kvantemekanikk og konseptet bølge-partikkel-dualitet. Han viste at bølgeteorien var riktig, og hans eksperiment blir noen ganger referert til som Youngs eksperiment eller Youngs spalter.
Eksperimentet tilhører en generell klasse av «dobbeltbane» eksperimenter, hvor en bølge deles i to separate bølger som senere kombineres til en enkelt bølge. Endringer i banelengdene til begge bølgene resulterer i et faseskift som skaper et interferensmønster. En annen versjon er Mach-Zehnder-interferometeret, som deler strålen med et speil.
Vinjavatntunnelen

Vinjavatntunnelen er en ca. 200 meter lang nedlagt veitunnel bygget i 1983, langs tidligere riksvei 503 i Bjerkreim kommune i Rogaland. Den ble sammen med en rasfarlig veistrekning erstattet av Gloppedalstunnelen i 2005.


== Se også ==
Veitunneler i Norge


== Referanser ==


== Kilder ==
Den nye tunnelen på vegkart


== Eksterne lenker ==
Veien inn til tunnelen på Google Street View
Vågåsommeren

Vågåsommeren var et norsk kortvarig kunstnerkollektiv i Vågå sommeren 1894. 
Denne sommeren reiste ti unge, norske kunstnere, både kvinner og menn, til bygda Vågå i Gudbrandsdalen, for å tegne og male. Reisen og oppholdet ble planlagt ganske kort tid i forveien, av kunstnerne Halfdan Egedius og Kristen Holbø. Selskapet av kunstnere tok inn på Holbøs hjemgård Sygard Holbø.  
De ti kunstnerne som deltok var Johanna Bugge, Halfdan Egedius, Thorvald Erichsen, Alfred Hauge, Kristen Holbø, Ragnhild Hvalstad, Lars Jorde, Alice Pihl, Kris Torne og Oluf Wold-Torne.


== Se også ==
Fleskumsommeren


== Litteratur ==
Hoff, Svein Olav (1994). Vågå-sommeren 1894. Lillehammer: Lillehammer kunstmuseum. 
Skullerud, Kristian (1999). "Århundrets døler" : en bok om lillehamringer og døler som har preget det 20. århundre. Thorsrud, Lokalhistorisk forl. ISBN 8278470499. 
Knut Berg (1981). Norges kunsthistorie. 5 : Nasjonal vekst. Gyldendal. s. 250. ISBN 8205122695.
For vi er gutta

For vi er gutta er en norsk kinodokumentar om Mannskoret. Filmen hadde premiere 28. september 2018. Den er regissert av Petter Sommer og Jo Vemund Svendsen og produsert av Kari Anne Moe og Gudmundur Gunnarsson i produksjonsselskapet Fuglene AS. Filmmusikken er komponert av Martin Horntveth og lyddesignen er ved Christian Schaanning. Filmens internasjonale tittel er «The Men's Room» og den distribueres gjennom det franske selskapet Wide House.


===== Filmens handling =====
Mannskoret Mannskoret har fått sitt største og mest absurde oppdrag noensinne: De skal varme opp for hardrock-bandet Black Sabbath foran 10.000 mennesker på festivalen Tons Of Rock i Halden. Skjebnen vil at dette skal skje parallelt med at dirigenten deres, Ivar Krogh Hovd, er i ferd med å dø av kreft. Den felles drømmen om den store konserten og vissheten om at døden kanskje kommer først, fører mennene i koret stadig tettere sammen. De ellers så overfladiske og spøkefulle koristene lærer seg å sette mer pris på både koret, vennskapet og livet selv. Samtidig hjelper sangen dem å uttrykke følelser det ikke er så lett å sette ord på for voksne mannfolk.


== Priser ==
Vinner av «Best Documentary», Moskva Internasjonale Filmfestival (2019)
Vinner av NORDIC:DOX AWARD for beste nordiske film, Copenhagen International Documentary Festival (2019)
Vinner av «The Jury Award» for beste internasjonale film, In-Edit Festival Internacional de Cine Documental Musical de Barcelona (2019)
Vinner av «Beste norske dokumentar», Bergen Internasjonale Filmfestival (2018)
Vinner av «Best European Documentary» på 10. Odessa International Film Festival (2019)
Vinner av publikumsprisen på 59. Krakow Film Festival (2019) 
Vinner av «Publikumsprisen» og «Beste langdok», Den norske dokumentarfilmfestivalen (2019) 
Vinner av Nordic/Docs Special Jury Award (2019) 
Hedersomtale på HUMAN internasjonale dokumentarfilmfestival (2019) 
Nominert til Amandaprisen 2019 i klassen beste dokumentarfilm
Vinner av publikumsprisen på Victoria Film Festival, Canada (2020)
Vinner av «Senior Audience Award» på Budapest International Documentary Festival (2020)
«Special Mention» på Budapest International Documentary Festival (2020)
Vinner av «Youth award» på Qara Film Festival i Kazakhstan (2021)


== Anmeldelser ==
Filmen fikk terningkast fem i ti norske aviser: Aftenposten, Kinomagasinet, Adresseavisen, Fædrelandsvennen,Stavanger Aftenblad, Bergensavisen, Hamar Arbeiderblad, Gudbrandsdølen Dagningen, Trønder-Avisa og Klassekampen.


== Referanser ==


== Eksterne lenker ==
(en) For vi er gutta på Internet Movie Database 
(no) For vi er gutta på NRK TV 
(da) For vi er gutta i Danmark Nationale Filminstitut
Kolering

Kolering (siling) er en prosess hvor man skiller større faste partikler fra en væske. Væsken som kommer ut (kolaturet) skal være klart. Ved kolering går væsken gjennom et porøst materiale, et tekstil av egen beskaffenhet (kolerklede eller kolatorium) eller bomull. Etter hvert som partiklene fester seg på kolerkledet eller bomull, vil koleringen gå saktere og væsken bli klarere.


== Litteratur ==
Jermstad A og Schou A.: Lærebog i teknisk farmaci. København 1951, s. 313
Kommunestyrevalget 1991

Kommunestyrevalget 1991 var et riksdekkende lokalvalg i Norge som fant sted 8. og 9. september 1991. Det ble samtidig avholdt direkte valg til fylkestinget.
Ved valget ble det valgt 13 073 representanter og 20 966 vararepresentanter til landets 439 kommuner.  Av representantene var 3 729 kvinner, en nedgang fra forrige kommunestyrevalg. Etter dette valget hadde to kommunestyrer kvinneflertall. Høyest kvinneandel hadde Fyresdal, med 12 av 21 representanter.3 310 257 personer hadde stemmerett ved valget. Stemmerettsalderen var 18 år. Utenlandske statsborgere som på valgdagen hadde vært bosatt Norge sammenhengende de tre siste årene, hadde også stemmerett. De utenlandske utgjorde om lag 81 000 personer. 2 208 345 personer avga stemme tilsvarende 66,7 % valgoppslutning, en nedgang fra forrige kommunestyrevalg. Alle unntatt én kommune gjennomførte valget som forholdstallsvalg. I Modalen var det bare ett godkjent forslag til valgliste. Det ga anledning til å avholde flertallsvalg. Hver godkjent stemmeseddel ga så mange listestemmer som antallet representanter i kommunestyret. Det var anledning til å føre over kandidater fra én valgliste til en annen.Arbeiderpartiet ble største parti ved valget, og fikk 30,2 % av stemmene. Dette ga partiet totalt 4 222 representanter, en reduksjon fra 5 401 representanter ved forrige valg.


== Valgresultat ==


== Resultat av ordførervalgene ==

£ BF = Felleslister
$Lok = Lokale lister


== Referanser ==
Psiloibidion

Psiloibidion er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
En middelsstor, slank, blank, mørkt rødbrun trebukk, dekkvingene med hver sin avlange, gulhvite flekk. Antennene er lengre enn kroppen. Pronotum er lengre enn bredt, uten pigger langs kanten, nokså sylindrisk. Dekkvingene er nokså jevnbrede, litt avsmalnende i den bakre delen. Beina er middels lange med fortykkede lår.


== Utbredelse ==
Arten er utbredt i Brasil, Bolivia, Paraguay og Argentina.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Ibidionini J. Thomson, 1860
Understammen Tropidina Martins, 1968
Slekten Psiloibidion Martins, 1968
Psiloibidion boteroi García, 2019
Psiloibidion leucogramma (Perty, 1832)


== Kilder ==
Liste over slektene
Katalog med utbredelsesdata


== Eksterne lenker ==
Bildegalleri over artene
(en) Psiloibidion i Global Biodiversity Information Facility 
(en) Psiloibidion hos NCBI 
Psiloibidion leucogramma – detaljert informasjon på Wikispecies 
(en) Psiloibidion – kategori av bilder, video eller lyd på Commons
Signe Horn Fuglesang

Signe Horn Fuglesang (født 1938) er en norsk kunsthistoriker og professor emerita ved Universitetet i Oslo. Hun er særlig kjent for sin forskning på og tekster om vikingtidens kunst.
Hun er medlem av Det norske Videnskaps-Akademi. 


== Bibliografi ==
Fuglesang, Signe Horn & Wilson, D. M. (red.) (2006). The Hoen hoard. A viking gold treasure of the ninth century. Institutum Romanum Norvegiae.
Fuglesang, Signe Horn (2000). Hoen. Walter de Gruyter.
Fuglesang, Signe Horn (1996). Middelalderens bilder. Utsmykningen av koret i Ål stavkirke. Cappelen Damm AS.
Fuglesang, Signe Horn (1981). "Vikingtidens kunst". Gyldendal Akademisk.
Norges herrelandslag i volleyball

Norges herrelandslag i volleyball er det norske landslaget i volleyball for menn som konkurrerer for Norge under Sommer-OL, Volleyball-VM og Volleyball-EM. Landslaget er rangert som nummer 65 på FIVBs verdensranking.


== Tropp ==
Troppen som representerte Norge i kvalifiseringen til EM i volleyball for menn 2023.Trener:  Tore AleksandersenAssistentrener:  Bendik Gabriel HuusAssistentrener/Fysioterapeut:  Łukasz Marciniak


== Se også ==
Norges kvinnelandslag i volleyball


== Referanser ==


== Eksterne lenker ==
https://volleyball.no/landslag-senior-menn/
Offisielt nettsted
Norges herrelandslag i volleyball på Facebook
Profil hos FIVB.org
Diamond Heart

«Diamond Heart» er en sang av Alan Walker med vokaler fra den svenske sangerinnen Sophia Somajo. Låta ble sluppet den 28. september 2018.Denne låta er den siste singelen i Walkers trilogi «World of Walker», etterfulgt av «All Falls Down» med Noah Cyrus og «Darkside» med Au/Ra og Tomine Harket. I denne kampanjen har de videre visualisert Walkers univers med teknologiske duppeditter i ekte Hollywood sci-fi-stil.


== Plasseringer ==


== Referanser ==


== Eksterne lenker ==
(en) Diamond Heart på MusicBrainz
Asbestfilter

Asbestfilter (Seitz-filter) er et filter med et porøst asbestmateriale eller teorit for å fjerne partikler. Trakten består av et mer eller mindre finmasket fortinnet, forniklet eller forsølvet trådnett. Filtermaterialet røres ut i en del av væsken som skal filtreres, og denne blandingen slås i trakten slik at den porøse massen danner et jevnt lag på traktens innside. Ved å slå filtratet tilbake på filteret flere ganger, vil porene etter hvert bli tettere og væsken bli klar. Etter filtrering må trakten vaskes straks, ellers tørker filtermaterialet (asbesten) inn og setter seg fast i nettet. 


== Kilder ==
Jermstad A og Schou A.: Lærebog i teknisk farmaci. København 1951, s- 322-3
Porselensfilter

Porselensfilter er en glasstrakt med innebygget filter av porselen med så fine porer at det må brukes vakuum eller trykk (trykkluft) for å få væsken gjennom. Slike brukes blant annet i apotek til filtrering av injeksjonsvæsker og øyendråper.


== Kilder ==
Jermstad A og Schou A.: Lærebog i teknisk farmaci. København 1951; 317.
Norges kvinnelandslag i volleyball

Norges kvinnelandslag i volleyball er det norske landslaget i volleyball for kvinner som konkurrerer for Norge i Sommer-OL, Volleyball-VM og Volleyball-EM. Landslaget er rangert som nummer 66 på FIVBs verdensranking.


== Tropp ==
Troppen som representerte Norge under kvalifiseringen til EM i volleyball for kvinner 2021.
Hovedtrener:  Eelco Beijl
Assistenttrener:  Vitor Macedo
Fysioterapeut:  Bjørn Stricker


== Se også ==
Norges herrelandslag i volleyball


== Referanser ==


== Eksterne lenker ==
https://volleyball.no/landslag-senior-kvinner/
Offisielt nettsted
Norges kvinnelandslag i volleyball på Facebook
Profil hos FIVB.org
Leikanger (Selje)

Leikanger er et tettbebygget sted på østsiden av Stadlandet i Stad kommune med 414 innbyggere som ligger ca. 18 moh. Leikanger kirke, som ligger i tettstedet, ble bygget 1866.

I 1913 ble et steinkors reist på Dragseidet rett sør for tettstedet, til minne om Olav Tryggvasons kristning av Fjordane, Romsdal, Sogn og Sunnmøre.


== Referanser ==


== Eksterne lenker ==
 (en) Leikanger, Stad – kategori av bilder, video eller lyd på Commons
Phocibidion

Phocibidion er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, slanke, blanke, brokete fargede trebukker. Hodet er skarpt rødt, antenner, bein, pronotum og dekkvingenes rot er svarte, dekkvingene har en stor, gul flekk (til sammen på de to dekkvingene omtrent sirkelrund) krysset av et skrått, svart bånd, spissen er brunrød.  Antennene er lengre enn kroppen. Pronotum er lengre enn bredt, uten pigger langs kanten, nokså sylindrisk. Dekkvingene er nokså jevnbrede med rettvinklede "skuldre", litt avsmalnende i den bakre delen. Beina er middels lange med litt fortykkede lår.


== Utbredelse ==
Slekten er utbredt fra Guatemala i nord til det sørlige Brasil i sør.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Ibidionini J. Thomson, 1860
Understammen Tropidina Martins, 1968
Slekten Phocibidion Martins, 1968
Phocibidion erythrocephalum (White, 1855)
Phocibidion pulcherrimum (Martins, 1962)


== Kilder ==
Liste over slektene
Katalog med utbredelsesdata Arkivert 2. oktober 2018 hos Wayback Machine.


== Eksterne lenker ==
Bildegalleri over artene Arkivert 11. april 2016 hos Wayback Machine.
(en) Phocibidion i Encyclopedia of Life 
(en) Phocibidion i Global Biodiversity Information Facility 
Phocibidion – detaljert informasjon på Wikispecies 
(en) Psiloibidion – kategori av bilder, video eller lyd på Commons
Jessica Stretton

Jessica Stretton (født 23. mars 2000 i London) er en britisk handicappet bueskytter. Hennes fremste meritter er gull i compoundbue W1 under Paralympiske sommerleker 2016, og to gull under Para-VM i bueskyting 2017. 
Hun har medfødt cerebral parese og sitter i rullestol. Hun begynte med parabueskyting i 2012, og debuterte internasjonal i 2015.


== Idrettskarriere ==


=== 2015 ===
Stretton deltok i Dutch Para-archery Tournament og Czech Target 2015, og vant begge disse turneringene. Hun deltok i Para-VM i bueskyting 2015, og kom der på tredjeplass i klassen W1 etter at hun vant bronsefinalen 130-125 over Zhang Lu fra Kina.


=== 2016 ===
Hun vant Czech Target 2015, og i Para-EM i bueskyting 2016 fikk hun sølv individuelt, i klassen W1. Hun tapte her finalen mot sin lagvenninne Jo Frith. Hun representerte Storbritannia under Paralympiske sommerleker 2016, der hun fikk gull individuelt i klassen W1. Hun var da 16 år gammel, og ble Storbritannias yngste paralympiske medaljevinner i bueskyting noensinne.


=== 2017 ===
I januar 2017 vant hun Fazza International Para-Archery Tournament i De forente arabiske emirater, og hun kom på andreplass sammenlagt i Europacupen i parabueskyting 2017, bak Elena Krutova fra Russland. Hun deltok i Para-VM i bueskyting 2017, og vant der W1 individuelt. Hun fikk også gull i lagmix, der hun konkurrerte sammen med John Cavanagh.


=== 2018 ===
Hun kom på andreplass sammenlagt i Europacupen i parabueskyting 2018. I Para-EM i bueskyting 2018 i august fikk hun sølv i lagmix, sammen med Nathan MacQueen, men kom på fjerdeplass i compoundbue individuelt, etter at hun tapte bronsefinalen mot Yulia Alekseeva. I EM deltok hun også på det britiske kvinnelaget i compound, som kom på fjerdeplass.


== Utmerkelser ==
2016 - Young Sports Personality 2016, BBC
2016 - Member of the Order of the British Empire (MBE)


== Referanser ==


== Eksterne lenker ==
(en) Jessica Stretton – World Archery Federation 
Profil hos IPC
Profil hos Paralympics GB
Kaatsen

Kaatsen, også kalt Frisisk håndball (vestfrisisk: keatsen), er en ballsport som drives nesten utelukkende i den nederlandske provinsen Friesland og i rundt Brussel i Belgia.


== Idretten ==
Idretten er relatert til den baskiske idretten pelota og den franske idretten jeu de paume, men der reglene er forskjellige. Deltakerne danner to tremannslag, kalt «partures». Ballen er fylt med kalvehår og dekket med et lærdeksel. Den veier 24 gram og har en diameter på 4 cm. Spillefeltet er et 60 × 32 meter plenrektangel delt i forskjellige soner. Spillerne bærer vanligvis skinnvotter for å beskytte hendene.Idretten ble vist som demonstrasjonsport under Sommer-OL 1928 i Amsterdam, men ble ikke tatt opp som offisiell olympisk sport.
Turneringen «Permanent Committee» er blitt arrangert årlig siden 1854 i byen Franeker og er høydepunktet i sesongen. I Franeker finner man også et eget kaatsenmuseum.


== Referanser ==